CELEX: 62009CJ0120
Language: bg
Date: 2009-12-17 00:00:00
Title: Решение на Съда (пети състав) от 17 декември 2009 г. # Европейска комисия срещу Кралство Белгия. # Неизпълнение на задължения от държава членка - Директива 1999/31/ЕО - Депониране на отпадъци - Понятия за "подземни складове", "газове от депа" и "елюат" - Задължение за определяне на праговите нива, над които може да се счита, че депото за отпадъци има значително неблагоприятно въздействие върху качеството на подземните води - Липса на транспониране в определения срок, що се отнася до Валонския регион. # Дело C-120/09.

Решение на Съда (пети състав) от 17 декември 2009 г. — Комисия/Белгия
      (Дело C‑120/09)
      „Неизпълнение на задължения от държава членка — Директива 1999/31/ЕО — Депониране на отпадъци — Понятия за „подземни складове“, „газове от депа“ и „елюат“ — Задължение за определяне на праговите нива, над които може да се счита, че депото за отпадъци има значително неблагоприятно
         въздействие върху качеството на подземните води — Липса на транспониране в определения срок, що се отнася до Валонския регион“
      
      1.                     Иск за установяване на неизпълнение на задължения — Преценка на основателността от Съда — Положение, което следва да бъде
            взето предвид — Положение към момента на изтичане на срока, определен в мотивираното становище (член 226 ЕО) (вж. точка 19)
      2.                     Актовe на институциите — Директиви — Изпълнение от държавите членки — Необходимост от пълно транспониране  — Несъществуване
            в област на държава членка на дейност, посочена в директива — Липса на последици — Изключение — Географски съображения — Понятие
            (член 249, трета алинея ЕО; член 2, буква е) от Директива 1999/31 на Съвета) (вж. точки 23 и 24)
      3.                     Околна среда — Отпадъци — Депониране на отпадъци — Директива 1999/31 (член 2 от Директива 1999/31 на Съвета) (вж. точки 27—33)
      4.                     Държави членки — Задължения — Изпълнение на директивите — Неизпълнение на задължения — Обосноваване — Недопустимост (член 226
            ЕО) (вж. точка 37)
      Предмет
      
         
               Неизпълнение на задължения от държава членка — Липса на пълно транспониране във валонското право на член 2, букви е), й) и
                  к) от Директива 1999/31/ЕО на Съвета от 26 април 1999 година относно депонирането на отпадъци (ОВ L 182, стр. 1; Специално
                  издание на български език, 2007 г., глава 15, том 5, стр. 94) и на точка 4, буква В) от приложение III към нея — Понятия за
                  „подземни складове“, „газове от депа“ и „елюат“ — Задължение за определяне на праговите нива, над които може да се счита,
                  че депото за отпадъци има значително неблагоприятно въздействие върху качеството на подземните води
               
            Диспозитив
      
         
                  1)
               
               
                  
               
               
                  	Като не е осигурило транспонирането, що се отнася до Валонския регион, на член 2, букви е), й) и к) от Директива 1999/31/ЕО
                     на Съвета от 26 април 1999 година относно депонирането на отпадъци, както и на точка 4, буква В) от приложение III към нея,
                     Кралство Белгия не е изпълнило задълженията си по тази директива.
                  
               
            
         
                  2)
               
               
                  
               
               
                  	Осъжда Кралство Белгия да заплати съдебните разноски.